Vuil onderrok hang nou erg uit | Netwerk24
Vuil onderrok hang nou erg uit
Deur Adri Van Zyl, Welgedacht 03 Junie 2021 05:13
As jare lange inwoner van Kaapstad se noordelike voorstede hou 'n mens naderhand net jou oog op die verkeer en sien nie meer die skone Kaap om jou nie.
Dis lankal nie meer so nie, dis nou die vuilste Kaap.
Ons kry dikwels gaste uit die buiteland omdat ons kinders daar woon. Dit beteken hulle moet by die lughawe gehaal word met die vuilste pad van alle­ paaie. 'n Mens vertel dan maar skaam-skaam stories om hul aandag af te trek.
Die mooi groen area langs die N1 by die Durbanville-afrit en omliggende paaie wat eens pragtig was, lyk nou soos 'n vullishoop met groen spatsels. Selfs paaie om Tygervallei is besaai met vullis. Gemorskos-papiere en bakkies lê die wêreld vol.
Mense wat langs riviertjies en onder bome en brûe woon, is hartseer. Kan groot vullishouers nie naby­ sulke areas geplaas word én gereeld leeggemaak word nie?